
Τροποποίηση και συμπλήρωση του Π.Δ. 320/1988 «Οργανισμός 
Υπηρεσιών του Υπουργείου Προεδρίας της Κυβέρνησης» (ΦΕΚ 
149/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

! α) Της παρ. 5 του άρθρου 24 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/Α/26.7.1985). 

' β) Της παρ. 10 του άρθρου 9 του Ν. 1586/1986 «Βαθμολογική 
διάρθρωση των θέσεων του δημοσίου, νομικών προσώπων δημοσίου δι¬ 
καίου και των οργανισμών τοπικής αυτοδιοίκησης και άλλες διατάξεις» 
(ΦΕΚ 3 7/Α/1.4.1986). 

2. Την αριθ. 75/19.2.1990 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Προεδρίας της Κυβέρνησης 
και του Υπουργού Οικονομικών, αποφασίζουμε: 

Άρθρο 1. 

Σύσταση Διευθύνσεων 

Στο Υπουργείο Προεδρίας της Κυβέρνησης συνιστώνται οι ακόλου¬ 
θες Διευθύνσεις: 

α) Διεύθυνση Προσωπικού Ιδιωτικού Δικαίου. 

β) Διεύθυνση Απλούστευσης Διαδικασιών και Παραγωγικότητας. 

γ) Διεύθυνση Εκπαίδευσης. 


δ) Διεύθυνση Κωδικοποίησης Νομικών Πληροφοριών. 

ε) Διεύθυνση Διεθνών Σχέσεων. 

Άρθρο 2. 

Διεύθυνση Προσωπικού Ιδιωτικού Δικαίου 

1. Η Διεύθυνση Προσωπικού Ιδιωτικού Δικαίου συγκροτείται από τα 
παρακάτω τρία (3) Τμήματα: 

α) Τμήμα Προσωπικού Ιδιωτικού Δικαίου Δημοσίων Υπηρεσιών. 

β) Τμήμα Προσωπικού Ιδιωτικού Δικαίου Νομικών Προσώπων. 

γ) Τμήμα Ειδικών Κατηγοριών Προσωπικού Ιδιωτικού Δικαίου. 

2. Οι αρμοδιότητες των Τμημάτων της Διεύθυνσης Προσωπικού Ιδι¬ 
ωτικού Δικαίου είναι: ι 

α) Τμήμα Προσωπικού Ιδιωτικού Δικαίου Δημοσίων Υπηρεσιών: 

- Μελέτη και εισήγηση μέτρων που αναφέρονται σε θέματα γενικά 
υπηρεσιακής κατάστασης του προσωπικού με σχέση εργασίας ιδιωτικού 
δικαίου των δημοσίων υπηρεσιών. 

- Κατάρτιση και επεξεργασία σχεδίων νόμων, διαταγμάτων και 
υπουργικών αποφάσεων, που αναφέρονται σε θέματα υπηρεσιακής κα¬ 
τάστασης. 

- Καθορισμός όρων και προϋποθέσεων για τη σύσταση οργανικών θέ¬ 
σεων ειδικού επιστημονικού προσωπικού με σχέση εργασίας ιδιωτικού 
δικαίου και των τυπικών προσόντων πρόσληψης. 

- Έρευνα δυνατότητας για την πλήρωση θέσεων με σχέση εργασίας 
ιδιωτικού δικαίου και εισήγηση για την παροχή σχετικής έγκρισης. 

- Εισήγηση και χειρισμός θεμάτων που αναφέρονται στο χρόνο εργα¬ 
σίας του προσωπικού με σχέση εργασίας ιδιωτικού δικαίου. 

- Εφαρμογή διατάξεων για την κατοχή δεύτερης θέσης ή απασχόλη¬ 
σης προσωπικού με σχέση εργασίας ιδιωτικού δικαίου. 

- Μελέτη και εισήγηση για τη μεταβολή του νομικού καθεστώτος του 
προσωπικού με σχέση εργασίας ιδιωτικού δικαίου. 

- Έκδοση γενικών οδηγιών και ερμηνευτικών εγκυκλίων σε θέματα 
γενικά αρμοδιότητας του Τμήματος. 

- Χειρισμός ερωτημάτων που υποβάλλονται σε αντικείμενα του Τμή¬ 
ματος. 

β) Τμήμα Προσωπικού Ιδιωτικού Δικαίου Νομικών Προσώπων: 

Όλα τα αναφερόμενα στο προηγούμενο Τμήμα θέματα, προκειμένου 
για το προσωπικό με σχέση εργασίας ιδιωτικού δικαίου των νομικών 
προσώπων δημοσίου δικαίου, καθώς και το ίδιο προσωπικό των οργανι¬ 
σμών τοπικής αυτοδιοίκησης. 

γ) Τμήμα Ειδικών Κατηγοριών Προσωπικού Ιδιωτικού Δικαίου: 

- Καθορισμός όρων και προϋποθέσεων και λοιπά θέματα συμβάσεων 
ανάθεσης έργου. 

- Τυποποίηση συμβάσεων μίσθωσης έργου. 

- Νομικό καθεστώς και χειρισμός θεμάτων ειδικών συμβούλων, επι¬ 
στημονικών και ειδικών συνεργατών με σύβαση εργασίας ιδιωτικού δι¬ 
καίου των Υπουργείων και ΝΠΔΔ. 

- Νομικό καθεστώς και χειρισμός θεμάτων των νομικών συμβούλων 
ή νομικών συνεργατών ή δικηγόρων με σύμβαση ιδιωτικού δικαίου ή 

έμμισθη εντολή στο Δημόσιο, ΝΠΔΔ κΛι ΟΤΑ. 

- Θέματα ειδικών κατηγοριών προσωπικού με σχέση εργασίας ιδιω¬ 
τικού δικαίου. 

- Συνδικαλιστικά θέματα των εργαζομένων με σχέση εργασίας ιδιω¬ 
τικού δικαίου στο Δημόσιο, ΝΠΔΔ και ΟΤΑ. 

- Θέματα που αναφέρονται στην κατάρτιση συλλογικών συμβάσεων 
εργασίας και στη σύνταξη εσωτερικών κανονισμών εργασίας του προ¬ 
σωπικού ιδιωτικού δικαίου. 

- Τήρηση στατιστικών στοιχείων προσωπικού ιδιωτικού δικαίου, με 
τη συνεργασία της Διεύθυνσης Ηλεκτρονικής Επεξεργασίας Στοι¬ 
χείων. 

- Συγκέντρωση και ταξινόμηση της νομολογιακής ύλης σε θέματα 
προσωπικού ιδιωτικού δικαίου. 

3. Η Διεύθυνση Διοίκησής Ανθρώπινου Δυναμικού, που προβλέπεται 
στο άρθρο 5 του Π.Δ. 320/1988, ασκεί εφεξής τις αρμοδιότητές της 
για το μόνιμο μόνο προσωπικό των Δημοσίων Υπηρεσιών, ΝΠΔΔ και 
ΟΤΑ. 

Άρθρο 3. 

Διεύθυνση Απλούστευσης 1 Διαδικασιών και Παραγωγικότητας 

1. Η Διεύθυνση Απλούστευσης Διαδικασιών και Παραγωγικότητας 
συγκροτείται από τα παρακάτω τρία (3) Τμήματα: 

α) Τμήμα Απλούστευσης Διαδικασιών. 

β) Τμήμα Παραγωγικότητας. 

γ) Τμήμα Συνθηκών Εργασίας. 

2. Οι αρμοδιότητες των Τμημάτων της Διεύθυνσης Απλούστευσης 
Διαδικασιών και Παραγωγικότητας είναι: 

α) Τμήμα Απλούστευσης Διαδικασιών: 

- Η ανάλυση και απλούστευση των διοικητικών διαδικασιών. 

- Η μελέτη και η εισήγηση για την απλοποίηση τύπων, διαδικασιών 
και δραστηριοτήτων της δημόσιας διοίκησης. 

- Η μελέτη και.εισήγηση μέτρων, με στόχο την εξασφάλιση ευελιξίας 
της δημόσιας διοίκησης στο χειρισμό διαφόρων θεμάτων και την καθιέ¬ 
ρωση δυνατότητας επανεξέτασης αποφάσεών της και αναθεώρησης δια¬ 
δικασιών. 

- Η μελέτη και υπόδειξη συστημάτων βράβευσης προτάσεων, που 
υποβάλλονται από δημοσίους υπαλλήλους και αναφέρονται στη βελτί¬ 
ωση των διαδικασιών και την αύξηση της αποδοτικότητας των δημο¬ 
σίων υπηρεσιών, καθώς και η αξιολόγηση και η μέριμνα γενικά για την 
αξιοποίηση των βραβευμένων υποδείξεων. 

- Η μελέτη και εισήγηση για την κοινωνική χρησιμοποίηση της νέας 
τεχνολογίας, σε συνεργασία με την Υπηρεσία Ανάπτυξης Πληροφορι¬ 
κής. 

β) Τμήμα Παραγωγικότητας: 

- Η μελέτη και ανάπτυξη συστημάτων διεύθυνσης - διοίκησης για 
την αύξηση της παραγωγικότητας της υπηρεσίας και της αποδοτικότη¬ 
τας του προσωπικού, μέσω των λειτουργικών δραστηριοτήτων του αχε- 
διασμού, της οργάνωσης, της διεύθυνσης, του συντονισμού και του 
ελέγχου (Μάνατζμεντ). 

- Η μελέτη και εισήγηση καθιέρωσης συστημάτων κινήτρων για την 
αύξηση της απόδοσης έργου των υπηρεσιών και του προσωπικού. 

- Η μέριμνα για την εφαρμογή σύγχρονων επιστημονικών μεθόδων 
και τεχνικών (όπως π.χ. η μέτρηση εργασίας, η επιχειρησιακή έρευνα, η 
ανάλυση κόστους - ωφέλειας κ.λπ.) με σκοπό την αύξηση της παραγω¬ 
γικότητας των υπηρεσιών. 

- Η μελέτη των συντελεστών που καθορίζουν την αποδοτικότητα του 
προσωπικού και η εισήγηση για τη διαμόρφωση συνθηκών και την κα¬ 
θιέρωση διαδικασιών που επιδρούν ευνοϊκά στην ποιότητα και ποσότητα 
του προϊόντος της εργασίας (ροή εργασίας, περιβάλλον εργασίας, διαρ¬ 
ρύθμιση χώρων, κ.λπ.). 

- Η μελέτη και εισήγηση για την αυτοματοποίηση και την εισαγωγή 
της μηχανοργάνωσης στη δημόσια διοίκηση, σε συνεργασία με τις μο¬ 
νάδες της Υπηρεσίας Ανάπτυξης Πληροφορικής. 

γ) Τμήμα Συνθηκών Εργασίας 

- Ο γενικός προγραμματισμός χωροταξικής κατανομής και στέγα¬ 
σης των υπηρεσιών των φορέων του δημοσίου τομέα και η αντιμετώ¬ 
πιση των αναγκών στέγασης σε συνάρτηση με την αποστολή των υπηρε¬ 
σιών, την εξυπηρέτηση του πολίτη και τις γενικές κατευθύνσεις της πο¬ 
λιτικής για το περιβάλλον. 

- Η εσωτερική διαρρύθμιση των υπηρεσιών σε σχέση με το εκτελού- 


μενο έργο, τη ροή εργασίας και την εξυπηρέτηση του πολίτη. 

- Η μέριμνα της επιγραφικής των δημοσίων κτιρίων. 

- Η υγιεινή του περιβάλλοντος των χώρων εργασίας και οι λοιπές 
συνθήκες εργασίας. 

- Η μελέτη και εισήγηση για τον καθορισμό του χρόνου εργασίας των 
δημοσίων υπηρεσιών, ΝΠΔΔ και ΟΤΑ (π.χ. θερινό-χειμερινό ωράριο 
εργασίας, σύστημα πενθήμερης ή μη εβδομάδας εργασίας, αργίες- 
ημιαργίες κ.λπ). 

3. Το Τμήμα Συνθηκών και Οργάνωσης Εργασίας και το Τμήμα 
Αντιγραφειοκρατίας, που προβλέπονται αντίστοιχα στα άρθρα 4 και 8 
του Π.Δ. 320/1988, καταργούνται. 

Άρθρο 4 

Διεύθυνση Εκπαίδευσης 

1. Η Διεύθυνση Εκπαίδευσης είναι αρμόδια για τη βελτίωση της 
ποιοτικής στάθμης του προσωπικού των Δημοσίων Υπηρεσιών, ΝΠΔΔ 
και ΟΤΑ στα πλαίσια της πολιτικής για την αναβάθμιση του προσωπι¬ 
κού των δημοσίων υπηρεσιών, ΝΠΔΔ και ΟΤΑ. 

2. Η Διεύθυνση Εκπαίδευσης συγκροτείται από τα παρακάτω δύο (2) 
Τμήματα: 

α) Τμήμα Μετεκπαίδευσης και Μελετών 

β) Τμήμα Εποπτείας του Εθνικού Κέντρου Δημόσιας Διοίκησης 

3. Οι αρμοδιότητες των Τμημάτων της Διεύθυνσης Εκπαίδευσης εί¬ 
ναι: 

α) Τμήμα Μετεκπαίδευσης και Μελετών 
. - Μελέτη και εισήγηση για τη διαμόρφωση της πολιτικής που ανα- 
φέρεται στην εκπαίδευση και επιμόρφωση του ανθρώπινου δυναμικού 
των δημοσίων υπηρεσιών, ΝΠΔΔ και ΟΤΑ, καθώς και η συνεργασία με 
το Εθνικό Κέντρο Δημόσιας Διοίκησης (ΕΚΔΔ) για την εφαρμογή της 
πολιτικής αυτής. 

- Μέριμνα για την οργάνωση προγραμμάτων εκπαίδευσης ή επιμόρ¬ 
φωσης υπαλλήλων του Δημοσίου, ΝΠΔΔ και ΟΤΑ στο εσωτερικό και 
εξωτερικό. 

- Μέριμνα για τη χορήγηση υποτροφιών στο εξωτερικό. 

- Προγραμματισμός ανταλλαγής υπαλλήλων με τις Ευρωπαϊκές 
Κοινότητες. 

- Αξιοποίηση των δυνατοτήτων που παρέχει η ΕΟΚ και οι Διεθνείς 
Οργανισμοί για συνεργασία στον τομέα της εκπαίδευσης και επιμόρφω¬ 
σης τού ανθρώπινου δυναμικού, καθώς και ανάπτυξη σχετικής συνεργα¬ 
σίας με άλλες χώρες. 

- Συνεργασία με το Ίδρυμα Κρατικών Υποτροφιών (ΙΚΥ) και τα 
Ιδρύματα της Τριτοβάθμιας Εκπαίδευσης για τη συμβολή τους στην εκ¬ 
παίδευση και επιμόρφωση των απασχολουμένων υπαλλήλων στη δημό¬ 
σια διοίκηση. 

β) Τμήμα Εποπτείας του Εθνικού Κέντρου Δημόσιας Διοίκησης 

- Επικουρία του Υπουργού Προεδρίας της Κυβέρνησης για την κατά 
νόμο άσκηση εποπτείας του Εθνικού Κέντρου Αημόσιας Διοίκησης 
(ΕΚΔΔ). 

- Παρακολούθηση της εφαρμογής της πολιτικής για την εκπαίδευση 
καυεπιμόρφωση του προσωπικού των Δημοσίων Υπηρεσιών, ΝΠΔΔ και 
ΟΤΑ, καθώς και των αποφάσεων που αφορούν τη δραστηριότητα του 
ΕΚΔΔ από εκπαιδευτικής, διοικητικής και οικονομικής πλευράς. 

4. Το Τμήμα Εκπαίδευσης της Διεύθυνσης Διοίκησης Ανθρώπινου 
Δυναμικού, που προβλέπεται στο άρθρο 5 του Π.Δ. 320/1988, καταρ- 
γείται. 

Άρθρο 5 

Διεύθυνση Κωδικοποίησης Νομικών Πληροφοριών 

1. Η Διεύθυνση Κωδικοποίησης Νομικών Πληροφοριών είναι αρμό¬ 
δια για την τήρηση διαρκώς ανανεουμένου αρχείου νομοθεσίας, νομολο- 
γίας'και άλλων νομικών δεδομένων. Η οργάνωση και η εκμετάλλευση 
των νομικών αυτών δεδομένων γίνεται και με τη δημιουργία αντίστοι¬ 
χων μηχανογραφικών βάσεων δεδομένων, σε συνεργασία με τη Διεύ¬ 
θυνση Ηλεκτρονικής Επεξεργασίας Στοιχείων (ΔΗΕΣ). 

2. Η Διεύθυνση Κωδικοποίησης Νομικών Πληροφοριών συγκροτεί¬ 
ται από τα παρακάτω τρία (3) Τμήματα: 

α) Τμήμα Νομοθεσίας 

β) Τμήμα Νομολογίας 

γ) Τμήμα Εκδόσεων και Γραμματειακής-Λογιστικής Εξυπηρέτη- 

σης. 

3. Οι αρμοδιότητες των Τμημάτων της Διεύθυνσης Κωδικοποίησης 
Νομικών Πληροφοριών είναι: 

α) Τμήμα Νομοθεσίας 

- Η οργάνωση, συντήρηση, διαρκής ενημέρωση και αξιοποίηση γενι¬ 
κού κατά θέματα αρχείου νομοθεσίας. 

- Η μέριμνα για τη σύνταξη σχεδίων κωδίκων της διοικητικής νομο¬ 
θεσίας και συλλογών διοικητικής νομοθεσίας. 

- Η σύνταξη του «Διαρκή Κώδικα Νομοθεσίας» και των ενημερωτι¬ 
κών φύλλων του, που εκδίδονται περιοδικά με τον τίτλο «Πανδέκτης», 
καθώς και κάθε άλλη συναφής εργασία. 

- Η τήρηση αρχείου εκδόσεων. 

β) Τμήμα Νομολογίας 

- Η οργάνωση, συντήρηση, διαρκής ενημέρωση και αξιοποίηση γενι¬ 
κού κατά θέματα αρχείου νομολογίας που αφορά στη δημόσια διοίκηση. 

- Η οργάνωση, συντήρηση, διαρκής ενημέρωση και αξιοποίηση συλ¬ 
λογών θεμάτων διοικητικής πρακτικής, κατά θέματα, εγκυκλίων και 
οδηγιών σε θέματα δημόσιας διοίκησης, που εκδίδονται από τις υπηρε¬ 
σίες του Υπουργείου. 

- Η οργάνωση και σύνταξη κατά θέματα συλλογών για τις γνωμο¬ 
δοτήσεις όλων των γνωμοδοτικών συμβουλίων και επιτροπών που λει¬ 
τουργούν στο Υπουργείο Προεδρίας της Κυβέρνησης. 

γ) Τμήμα Εκδόσεων και Γραμματειακής-Λογιστικής Εξυπηρέτη¬ 
σης 

- Η σύνταξη, διάθεση και διακίνηση των εκδόσεων της Διεύθυνσης, 
η είσπραξη του αντιτίμου από τις πωλήσεις και συνδρομές του Διαρκή 
Κώδικα Νομοθεσίας και του Πανδέκτη και η τήρηση αρχείου συνδρομη¬ 
τών. 

4. Το Τμήμα Κωδικοποίησης, που προβλέπεται στο άρθρο 18 του 
Π.Δ. 320/1988, καταργείται. 

Άρθρο 6 

Διεύθυνση Διεθνών Σχέσεων 

1. Η Διεύθυνση Διεθνών Σχέσεων συγκροτείται από τα παρακάτω 
τρία (3) Τμήματα: 

α) Τμήμα Διεθνών Σχέσεων και Σχέσεων με τις Ευρωπαϊκές Κοινό¬ 
τητες. 

β) Τμήμα Προγραμμάτων Συνεργασίας. 

γ) Τμήμα Εκδόσεων και Ενημέρωσης. 

2. Οι αρμοδιότητες των Τμημάτων της Διεύθυνσης Διεθνών Σχέ¬ 
σεων είναι: 

α) Τμήμα Διεθνών Σχέσεων και Σχέσεων με τις Ευρωπαϊκές Κοινό¬ 
τητες 

- Η μέριμνα για την ανάπτυξη σχέσεων μεταξύ των υπηρεσιών του 
τομέα δημόσιας διοίκησης του Υπουργείου Προεδρίας της Κυβέρνησης 
και των Ευρωπαϊκών Κοινοτήτων, εθνικών διοικήσεων και διεθνών ορ¬ 
γανισμών. 

- Ο συντονισμός των δραστηριοτήτων των οργανικών μονάδων του 
Υπουργείου στα θέματα των Ε.Κ. για τα οποία είναι καθύλην αρμόδιες. 

- Η μέριμνα για τη διοργάνωση διεθνών συνεδρίων και συναντή¬ 
σεων. 

β) Τμήμα Προγραμμάτων Συνεργασίας 

- Η μέριμνα για το σχεδίασμά και την εφαρμογή προγραμμάτων συ¬ 
νεργασίας με τις υπηρεσίες των κοινοτικών οργάνων και με τις διοική¬ 
σεις των κρατών-μελών των Ε.Κ. για την αποστολή προσωπικού τόσο 
στις υπηρεσίες των Ε.Κ. όσο και στις διοικήσεις των κρατών-μελών των 
Ε.Κ., ανάλογα με τις ειδικές ανάγκες της ελληνικής δημόσιας διοίκη¬ 
σης. 

- Ο προγραμματισμός αποστολών υπαλλήλων των ανωτέρω υπηρε¬ 
σιών στο εξωτερικό και μετάκλησης εμπειρογνωμόνων. 

γ) Τμήμα Εκδόσεων και Ενημέρωσης 

- Η μέριμνα για την κατάρτιση και έκδοση γλωσσάριων δημόσιας 
διοίκησης. 

- Η μέριμνα για την σύνταξη και έκδοση ξενόγλωσσων εντύπων στο 
πλαίσιο των αρμοδιοτήτων των υπηρεσιών του τομέα δημόσιας διοίκη¬ 
σης. 

- Η μέριμνα για την ενημέρωση του προσωπικού των ανωτέρω υπη¬ 
ρεσιών σχετικά με διεθνείς δραστηριότητες. 

- Η τήρηση ειδικών αρχείων εισηγήσεων, μελετών και συμπερασμά¬ 


των διεθνών συναντήσεων, συνεδρίων και επισκέψεων. 

- Η μέριμνα για την διοργάνωση εκθέσεων, διαλέξεων, ημερίδων 
και άλλων εκδηλώσεων σχετικά με διεθνείς δραστηριότητες. 

3. Το Τμήμα Ενημέρωσης και Διεθνών Σχέσεων, που προβλέπεται 
στο άρθρο 17 του Π.Δ. 320/1988, καταργείται. 

Άρθρο 7 

Διεύθυνση Σχέσεων Κράτους - Πολίτη 

Στη Διεύθυνση Σχέσεων Κράτους - Πολίτη συνιστάται Τμήμα. Προ¬ 
στασίας Πολιτών, οι αρμοδιότητες του οποίου είναι: 

- Η εξέταση αιτημάτων, διαμαρτυριών ή προσφυγών κάθε πολίτη, 
που εκτιμά ότι η υπηρεσία με την οποία συναλλάσσεται δεν λειτούργησε 
σύμφωνα με την αποστολή της και το γενικό συμφέρον, με αποτέλεσμα 
τη μη εξυπηρέτησή του. 

- Η συνεργασία με τις υπηρεσίες, στις αρμοδιότητες των οποίων 
εμπίπτουν τα κατά την προηγούμενη περίπτωση θέματα, με σκοπό την 
εξεύρεση πρόσφορων λύσεων για την αντιμετώπιση των θεμάτων αυ- 
τών. 

- Η εξέταση προτάσεων πολιτών ή συλλογικών, φορέων για την κα¬ 
λύτερη λειτουργία της δημόσιας διοίκησης, με κατεύθυνση την εξυπηρέ¬ 
τηση του πολίτη και τη διαφύλαξη των ατομικών και κοινωνικών δικαι¬ 
ωμάτων του. 

- Η έρευνα και εισήγηση για την τροποποίηση νομοθετικών και κα¬ 
νονιστικών διατάξεων, εφόσον διαπιστώνεται ότι η εφαρμογή τους θίγει 
τα ατομικά και κοινωνικά δικαιώματα των πολιτών. 

- Η εισήγηση, σε συνεργασία με τις αρμόδιες καθ’ ύλην υπηρεσίες, 
κατευθυντηρίων ερμηνευτικών κανόνων ή θετικών ενεργειών, ώστε η 
δράση της δημόσιας διοίκησης να διασφαλίζει την ακώλυτη άσκηση των 
δικαιωμάτων των πολιτών. 

- Η συγκέντρωση των αναφορών πολιτών που υποβάλλονται στη 
Βουλή σχετικά με τη λειτουργία της δημόσιας διοίκησης,· ώστε να ενη¬ 
μερώνεται για τα θέματα που απασχολούν τους πολίτες κατά τη συναλ¬ 
λαγή τους με τις υπηρεσίες του δημόσιου τομέα. 

- Η κατάρτιση ετήσιας έκθεσης δραστηριοτήτων με τα μέτρα που 
έχουν ληφθεί για τήν προστασία του πολίτη στις σχέσεις του με τη δημό¬ 
σια διοίκηση. 

Άρθρο 8 

Διεύθυνση Λειτουργικής Υποδομής 

1. Στη Διεύθυνση Λειτουργικής Υποδομής μεταφέρεται το Τμήμα 
Τεχνικής Συνδρομής του Δημόσιου Τομέα της Διεύθυνσης Προγραμμα¬ 
τισμού και Εφαρμογών (Π.Δ. 320/1988, άρθρο 9). 

2. Αρμοδιότητες του μεταφερόμενου πιο πάνω Τμήματος Τεχνικής 
Συνδρομής του Δημόσιου Τομέα είναι η στενή συνεργασία με την Επι¬ 
τροπή Παρακολούθησης του Μ.Ο.Π. Πληροφορικής και η οργάνωση 
μηχανισμού παροχής τεχνικών και λοιπών συμβουλών σε θέματα πλη¬ 
ροφορικής προς τους φορείς του Δημόσιου Τομέα, με έμφαση τους φο¬ 
ρείς που έχουν ενταχθεί ή πρόκειται να ενταχθούν στο Μ.Ο.Π, Πληρο¬ 
φορικής. 

Άρθρο 9 

Διεύθυνση Διοικητικού 

1. Στη Διεύθυνση Διοικητικού συνιστάται Τμήμα Διοικητικής Μέρι¬ 
μνας, οι αρμοδιότητες του οποίου είναι: 

- Η μέριμνα για την ασφάλεια, καθαριότητα και ευταξία του κατα¬ 
στήματος του Υπουργείου και των επί μέρους υπηρεσιών του. 

- Η μέριμνα για τη λειτουργία του τηλεφωνικού κέντρου του Υπουρ¬ 
γείου. 

Για το παραπάνω Τμήμα Διοικητικής Μέριμνας εφαρμόζονται οι δια¬ 
τάξεις των παρ. 3,4 και 5 του άρθρου 12 του Π.Δ. 320/1988. 

2. Οι ανωτέρω αρμοδιότητες παύουν να ασκούνται εφεξής από το 
Τμήμα Γραμματείας της Διεύθυνσης Διοικητικού. 

3. Στη Διεύθυνση Διοικητικού εντάσσεται το αυτοτελές Τμήμα Οργά¬ 
νωσης και Προγραμματισμού, που προβλέπεται στο άρθρο 19 του Π.Δ. 
320/1988, με τις αναφερόμενες σ’ αυτό αρμοδιότητες. 

4. Στη Διεύθυνση Διοικητικού συνιστάται Γ ραφείο Σχεδιαστηρίου, οι 
αρμοδιότητες του οποίου είναι ο σχεδιασμός οργανογραμμάτων, δια- 

γραμμάτων, πινάκων, εντύπων, επιγραφών, πινακίδων και κάθε άλλη 
τεχνική σχεδιαστική υποστήριξη των υπηρεσιών του Υπουργείου. 

Άρθρο 10 

Διεύθυνση Οικονομικού 

1. Στη Διεύθυνση Οικονομικού συνιστώνται τα παρακάτω δύο (2) 
Τμήματα: 

α) Τμήμα Προϋπολογισμού. 

β) Τμήμα Μισθοδοσίας. 

2. Οι αρμοδιότητες των πιο πάνω Τμημάτων της Διεύθυνσης Οικο¬ 
νομικού είναι: 

α) Τμήμα Προϋπολογισμού 

Η κατάρτιση, τροποποίηση και εκτέλεση του τακτικού προϋπολογι¬ 
σμού των Πολιτικών Γραφείων του Υπουργού και των Υφυπουργών 
Προεδρίας της Κυβέρνησης, των Γραφείων Γενικών Γραμματέων και 
των υπηρεσιακών μονάδων του Υπουργείου, εκτός της Γενικής Γραμ¬ 
ματείας Τύπου και Πληροφοριών και του Εθνικού Τυπογραφείου. 

β) Τμήμα Μισθοδοσίας 

Η διαχείριση κάθε δαπάνης και η εντολή και εκκαθάριση αποδοχών, 
λοιπών απολαβών και γενικά αποζημιώσεων του προσωπικού των υπη¬ 
ρεσιών της παρ. 2α' του άρθρου αυτού, καθώς και η μέριμνα για την εί¬ 
σπραξη κάθε εσόδου. 

3. Για τα παραπάνω Τμήματα Προϋπολογισμού και Μισθοδοσίας 
εφαρμόζονται οι διατάξεις των παρ. 3 και 4 του άρθρου 13 του Π.Δ. 
320/1988. 

4. Το Τμήμα Οικονομικής Διοίκησης, που προβλέπεται στο άρθρο 
13 του Π.Δ. 320/1988, καταργείται. 

Άρθρο 11 

Τμήμα Γραμματειακής Υποστήριξης της Υπηρεσίας Ανάπτυξης Πλη¬ 
ροφορικής 

Στη Διεύθυνση Προγραμματισμού και Εφαρμογών της Υπηρεσίας 
Ανάπτυξης Πληροφορικής συνιστάται Τμήμα Γραμματειακής Υποστή¬ 
ριξης της Υ.Α.Π., οι αρμοδιότητες του οποίου είναι: 

- Η τήρηση πρωτοκόλλου εισερχομένων και εξερχομένων εγγράφων 
και ενημέρωση του Συστήματος Τεκμηρίωσης. 

- Η τήρηση και ενημέρωση των φακέλων του Αρχείου. 

- Η ηλεκτρονική επεξεργασία κειμένων, διακίνηση αλληλογραφίας 
και αναπαραγωγή των εγγράφων και εντύπων. 

- Η κάλυψη της θέσης του Γραμματέα του Τεχνικού Γνωμοδοτικού 
Συμβουλίου και παροχή Γραμματειακής Συνδρομής σε ΤΕΣΥΠ και 
ΚΥΣΥΠ. 

- Η παροχή πληροφοριών για θέματα που εμπίπτουν στις αρμοδιό¬ 
τητες της Υ.Α.Π. 

■»· Η τήρηση και ενημέρωση βιβλιοθήκης με έντυπο και λοιπό ενημε¬ 
ρωτικό υλικό που αναφέρεται σε θέματα Πληροφορικής. 

- Η γραμματειακή υποστήριξη όλων των Διευθύνσεων της Υ.Α.Π. 
και η έκδοση των Υπουργικών Αποφάσεων, σε συνεργασία με τις αντί¬ 
στοιχες Διευθύνσεις της Υ.Α.Π. και το επιστημονικό της προσω¬ 
πικό. 

Άρθρο 12 

Διεύθυνση Κρατικών Αυτοκινήτων και Επικοινωνιών 

1. Στη Διεύθυνση Κρατικών Αυτοκινήτων και Επικοινωνιών αυνι- 
στάται Τμήμα Ελέγχου Κρατικών Αυτοκινήτων, οι αρμοδιότητες του 
οποίου είναι: 

- Ο έλεγχος για τη διαπίστωση της εφαρμογής από τις υπηρεσίες 
των διατάξεων του Ν.Δ. 2396/1953 (ΦΕΚ 117Α). 

- Η περιοδική επιθεώρηση όλων των γραφείων κίνησης των υπηρε¬ 
σιών. 

2. Οι παραπάνω αρμοδιότητες παύουν να ασκούνται εφεξής από το 
Τμήμα Κρατικών Αυτοκινήτων Οχημάτων της Διεύθυνσης Κρατικών 
Αυτοκινήτων και Επικοινωνιών. 

Άρθρο 13 

Γραφείο Κοινοβουλευτικού Ελέγχου 

1. Στο Υπουργείο Προεδρίας της Κυβέρνησης συνιστάται Γραφείο 
Κοινοβουλευτικού Ελέγχου, οι αρμοδιότητες του οποίου είναι ο συντονι¬ 


σμός των ενεργειών για την απάντηση, από τις αρμόδιες υπηρεσιακές 
μονάδες, σε αναφορές και ερωτήσεις βουλευτών για θέματα αρμοδιότη¬ 
τας του Υπουργείου Προεδρίας της Κυβέρνησης. 

2. Το Τμήμα Νομοθετικού Συντονισμού, που προβλέπεται στο άρθρο 
20 του Π.Δ. 320/1988, καταργείται. 

Άρθρο 14 

• , Προϊστάμενοι 

1. Στις Διευθύνσεις α) Προσωπικού Ιδιωτικού Δικαίου, β) Απλού- 
στευσης Διαδικασιών και Παραγωγικότητας, γ) Εκπαίδευσης, δ) Κω¬ 
δικοποίησης Νομικών Πληροφοριών και ε) Διεθνών Σχέσεων, καθώς 
και στα Τμήματα αυτών, προΐστανται υπάλληλοι του Κλάδου ΠΕ Διοι¬ 
κητικής Οργάνωσης ή του Κλάδου ΠΕ Ειδικών Εισηγητών. 

2. Στα Τμήματα: α) Προστασίας Πολιτών της Διεύθυνσης Σχέσεων 
Κράτους - Πολίτη και β) Οργάνωσης και Προγραμματισμού της Διεύ¬ 
θυνσης Διοικητικού προΐστανται υπάλληλοι των Κλάδων ΠΕ Διοικητι¬ 
κής Οργάνωσης ή ΠΕ Ειδικών Εισηγητών. 

3. Στα Τμήματα: α) Διοικητικής Μέριμνας της Διεύθυνσης Διοικητι¬ 
κού και β) Ελέγχου Κρατικών Αυτοκινήτων της Διεύθυνσης Κρατικών 
Αυτοκινήτων και Επικοινωνιών προΐστανται υπάλληλοι του Κλάδου ΔΕ 
Διοικητικού - Λογιστικού. 

4. Στα Τμήματα: α) Προϋπολογισμού και β) Μισθοδοσίας της Διεύ¬ 
θυνσης Οικονομικού προΐστανται υπάλληλοι των Κλάδων ΠΕ Διοικητι¬ 
κής Οργάνωσης ή ΠΕ Ειδικών Εισηγητών ή ΤΕ Διοικητικού - Λογιστι¬ 
κού ή ΔΕ Διοικητικού - Λογιστικού. 

5. Στο Τμήμα Γραμματειακής Υποστήριξης της Υ.Α.Π. της Διεύθυν¬ 
σης Προγραμματισμού και Εφαρμογών της Υπηρεσίας Ανάπτυξης 
Πληροφορικής προΐσταται υπάλληλος του Κλάδου ΤΕ Διοικητικού - 
Λογιστικού. 

6. Στο Τμήμα Επισκευών Αυτοκινήτων Οχημάτων του ΥΠ.Π.Χ. 
της Διεύθυνσης Κρατικών Αυτοκινήτων και Επικοινωνιών προΐσταται 
υπάλληλος του Κλάδου ΔΕ Διοικητικού - Λογιστικού, κατά τροποποί¬ 
ηση των διατάξεων της παρ. 4 του άρθρου 35 του Π.Δ. 320/1988. 

7. Στο αυτοτελές Γραφείο Κοινοβουλευτικού Ελέγχου προΐσταται 
υπάλληλος του Κλάδου ΠΕ Διοικητικής Οργάνωσης ή ΠΕ Ειδικών Ει¬ 
σηγητών. 

8. Στο Γραφείο Σχεδιαστηρίου της Διεύθυνσης Διοικητικού προΐστα- 
ται υπάλληλος του Κλάδου ΔΕ Τεχνικού, ειδικότητας σχεδιαστών. 

9. Οι κατά τη δημοσίευση του παρόντος διατάγματος προϊστάμενοι 
οργανικών μονάδων εξακολουθούν να ασκούν τις αρμοδιότητές τους μέ¬ 
χρι την τοποθέτηση προϊσταμένων των νέων οργανικών μονάδων. 

Στον Υπουργό Προεδρίας της Κυβέρνησης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 7 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΝΙΚΟΛΑΟΣ ΘΕΜΕΛΗΣ ΓΕΩΡΓΙΟΣ ΑΓΑΠΗΤΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 65 

( 2 ) 

Συνένωση των Κοινοτήτων Διποταμιάς, Κομνηνάδων και Χιονάτου της 
Επαρχίας και του Νομού Καστοριάς, σε δήμο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 17 και 18 του άρθρου 4 του Δημοτικού και 
Κοινοτικού Κώδικα (Π.Δ. 323/1989 ΦΕΚ Α 146). 

2. Τις διατάξεις του άρθρου 23 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137 Α), σε συνδυασμό με τις διατάξεις 
του άρθρου 4 του Π.Δ. 137/1986 «Συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης» (ΦΕΚ 51 Α). 

3. Το Π.Δ. 357/1988 «Προσδιορισμός γεωγραφικών περιοχών 
(ενοτήτων) Νομού Καστοριάς» (ΦΕΚ 157 Α). 

4. Τις 47/1988 - 20/1989, 27/1988 - 3^1989 και 21/1988 - 
4/1989 αποφάσεις των συμβουλίων των Κοινοτήτων Διποταμιάς, Κο¬ 
μνηνάδων και Χιονάτου, αντίστοιχα. 

5. Την 3/1990 γνωμοδότηση του Συμβουλίου της Επικράτειας, με 
πρόταση του Υπουργού Εσωτερικών, αποφασίζουμε: 

Άρθρο μόνο 

Οι Κοινότητες Διποταμιάς, Κομνηνάδων και Χιονάτου της Επαρχίας 
και του Νομού Καστοριάς, συνενώνονται και αποτελούν δήμο, με το 
όνομα Δήμος «Ακριτών», με έδρα το συνοικισμό «Διποταμιά, η» της 
τέως Κοινότητας Διποταμιάς. 

Στον Υπουργό Εσωτερικών αναθέτουμε τη δημοσίευση και εκτέλεση 
του Παρόντος διατάγματος. 

Αθήνα, 2 Μαρτίου 1990 
Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

θ. ΚΑΤΡΙΒΑΝΟΣ 

- ♦- 

(3) 

Συνένωση των Κοινοτήτων Δράμεσης, Κορίτιανης και Παραποτάμου 
της Επαρχίας θυάμιδος του Νομού Θεσπρωτίας, σε δήμο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 17 και 18 του άρθρου 4 του Δημοτικού και 
Κοινοτικού Κώδικα (Π.Δ. 323/1989 ΦΕΚ Α 146). 

2. Τις διατάξεις του άρθρου 23 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137 Α), σε συνδυασμό με τις διατάξεις 
του άρθρου 4 του Π.Δ. 137/1986 «Συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης» (ΦΕΚ 51 Α). 

3. Το Π.Δ. 329/1988 / «Προσδιορισμός γεωγραφικών περιοχών 
(ενοτήτων) Νομού Θεσπρωτίας» (ΦΕΚ 151 Α). 

4. Τις 25/1989, 44/1988 και 39/1989 αποφάσεις των συμβου¬ 
λίων των Κοινοτήτων Δράμεσης, Κορίτιανης και Παραποτάμου, αντί¬ 
στοιχα. 

5. Την 4/1990 γνωμοδότηση του Συμβουλίου της Επικράτειας, με 
πρόταση του Υπουργού Εσωτερικών, αποφασίζουμε: 

Άρθρο μόνο 

Οι Κοινότητες Δράμεσης, Κορίτιανης και Παραποτάμου της Επαρ¬ 
χίας Θυάμιδος του Νομού Θεσπρωτίας, συνενώνονται και αποτελούν 
Δήμο, με το όνομα Δήμος «Παραποτάμου», με έδρα το συνοικισμό «Πα¬ 
ραπόταμος, ο» της τέως Κοινότητας Παραποτάμου. 

Στον Υπουργό Εσωτερικών αναθέτουμε τη δημοσίευση και εκτέλεση 
του Παρόντος διατάγματος. 

, Αθήνα. 16 Φεβρουάριου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

θ. ΚΑΤΡΙΒΑΝΟΣ 

(4) 

Επέκταση των παροχών του Κλάδου Ασθένειας του Ταμείου Συντάξεως 
Αυτασφαλίσεως Υγειονομικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

I. Τις διατάξεις του άρθρου 5 του Ν.Δ. 3348/1955 «περί τροποποι- 
ήσεως και συμπληρώσεως της περί ΤΣΑΥ Νομοθεσίας» (Α 242). 

. 2. Τις διατάξεις της παρ. 1 του άρθρου 5 του Ν.Δ. 306/1974 «Περί 
τροποποιήσεως και συμπληρώσεως διατάξεων τινών της περί ΤΣΑΥ 
νομοθεσίας» (Α 40), όπως αντικαταστάθηκε με την παρ. 1 του άρθρου 
17 του Ν. 982/1979 «περί τροποποιήσεως και συμπληρώσεως της 
περί Ταμείου Συντάξεως και Αυτασφαλίσεως Υγειονομικών νομοθεσίας 
και ετέρων τινών διατάξεων» (Α 239). 


3. Τις διατάξεις των άρθρων 23 (παρ. 1), 24 (παρ. 1 και 2 περιπτ. γ) 
και 27 (παρ. 1 περιπτ. δ) του Ν. 1558/1985 «Κυβέρνηση και Κυβερ¬ 
νητικά Όργανα» (Α 137) και του άρθρου 5 του Π.Δ. 437/1985 «Κα¬ 
θορισμός και ανακατανομή των αρμοδιοτήτων των Υπουργείων» (Α 
157). 

4. Τις διατάξεις του άρθρου 14 του Π.Δ. 105/1985 «Οργανισμός 
της Γενικής Γραμματείας Κοινωνικών Ασφαλίσεων του Υπουργείου 
Υγείας, Πρόνοιας και Κοινωνικών Ασφαλίσεων» (Α 46). 

5. Τις αποφάσεις του Δ.Σ. του ΤΣΑΥ με αρ. 276, 321, 343. 737 
και 544, που έλαβε στις συνεδριάσεις του με αρ. 21η/14.5.87, 25η/ 
11.6.87, 26η/18.6.87, 50η/1.12.87 και 35η/30.8.88 αντί¬ 
στοιχα. 

6. Τη γνώμη του Συμβουλίου Κοινωνικής Ασφάλισης, που διατυπώ¬ 
θηκε στις συνεδριάσεις του με αρ. 17η/10.8.88, 29η/23.11.88, 
44η/1.4.89 και 48η/17.5.89 της ΚΕ περιόδου. 

7. Την με αρ. 625/1989 γνωμοδότηση του Συμβουλίου της Επι¬ 
κράτειας, με πρόταση του Υπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο 1 

Λουτροθεραπεία - Αεροθεραπεία 

1. Στους άμεσα ασφαλισμένους στον Κλάδο Ασθένειας του ΤΣΑΥ (ερ¬ 
γαζόμενοι και συνταξιούχοι) παρέχεται λουτροθεραπεία σε ιαματικές 
πηγές της χώρας, που επιλέγουν οι ίδιοι οι ασφαλισμένοι, εφόσον είναι 
ανάγκη για τη θεραπεία τους, ή για αποκατάσταση της ικανότητας για 
εργασία. 

Η λουτροθεραπεία παρέχεται κατά τη διάρκεια της λουτρικής περιό¬ 
δου. Τα χρονικά όρια αυτής, ο αριθμός των λουτρών, που κατά ανώτατο 
όριο δεν μπορεί να υπερβέί τα είκοσι, καθώς και κάθε άλλη σχετική λε¬ 
πτομέρεια καθορίζονται με γενική απόφαση του Δ.Σ. του ΤΣΑΥ. 

Για την παροχή λουτροθεραπείας καταβάλλεται στους δικαιουμένους 
το αντίτιμο της δαπάνης, για την εκτέλεση των λουτρών Α' Κατηγορίας 
σε ιαματικές πηγές τουριστικής σημασίας. 

Για τις ιαματικές πηγές τοπικής σημασίας καταβάλλεται η δαπάνη, 
με βάση τις τιμές, που καθορίζονται από τους κατά τόπους Νομάρχες, 
οι οποίες θα διαπιστώνονται από σχετική βεβαίωση. 

Όταν η λουτροθεραπεία γίνεται σε ιαματικές πηγές, που βρίσκονται 
κοντά στον τόπο κατοικίας του ασθενούς, εφόσον είναι δυνατή ή αυθημε¬ 
ρόν μετάβαση και επιστροφή του, καταβάλλονται σαυτόν οι δαπάνες με¬ 
τάβασης και επιστροφής, για κάθε μέρα (αντίτιμο εισιτηρίου λεωφο¬ 
ρείων, σιδηροδρόμων, πλοίων κ.λπ.). 

Όταν η λουτροθεραπεία γίνεται σε ιαματικές πηγές, που βρίσκονται 
σε μεγάλη απόσταση από τον τόπο της κατοικίας του ασθενούς, ώστε να 
χρειάζεται η παραμονή και διανυκτέρευσή του στις ιαματικές πηγές, 
παρέχονται σ’ αυτόν: 

α) Τα έξοδα μετάβασης και επιστροφής (αντίτιμο εισιτηρίου λεωφο¬ 
ρείων, σιδηροδρόμων, πλοίων κ.λπ.). 

β) Ειδικό ημερήσιο επίδομα λουτροθεραπείας ίσο με το 0,80 της μη¬ 
νιαίας εισφοράς του Κλάδου Ασθένειας του ΤΣΑΥ, που ισχύει κάθε 
φορά, για όσους ασκούν ελεύθερο επάγγελμα. 

2. Επίσης το Ταμείο χορηγεί επίδομα αεροθεραπείας στα δικαιούχα 
πρόσωπα, και με τη διαδικασία που καθορίζονται με την κοινή απόφαση 
των Υπουργών Οικονομικών και Υγείας, Πρόνοιας και Κοινωνικών 
Ασφαλίσεων, που εκδίδεται κάθε χρόνο, σε εκτέλεση των διατάξεων του 
Α.Ν, 124/1967 (Α 151), όπως αυτές ισχύουν κάθε φορά. 

Το ύψος του πιο πάνω επιδόματος.είναι ίσο με το 15/πλάσιο του ειδι¬ 
κού ημερήσιου επιδόματος λουτροθεραπείας, που καθορίζεται από την 
περίπτωση β' της παρ. 1 του άρθρου αυτού. 

3. Η παροχή της λουτροθεραπείας και αεροθεραπείας αποφασίζεται 
από, τον Διευθυντή του Κλάδου Ασθένειας του ΤΣΑΥ, μετά από προη¬ 
γούμενη διαπίστωση της ανάγκης της από την Υγειονομική Επιτροπή, 
με βάση τη γνωμάτευση του θεράποντα γιατρού. 

Στη γνωμάτευση της Υγειονομικής Επιτροπής καθορίζονται λεπτο¬ 
μερώς η πάθηση, το είδος και ο αριθμός των λουτρών για κάθε περί¬ 
πτωση, η χρονική διάρκεια εκτέλεσης των λουτρών και γενικά κάθε 
αναγκαία λεπτομέρεια για την πραγματοποίηση της παροχής. 

Άρθρο 2 

Φάρμακα - Εμβόλια 

1. Το ΤΣΑΥ παρέχει στους δικαιούχους υγειονομικής περίθαλψης 
φάρμακα πρωτοπαθούς στείρωσης, σεξουαλικής ανεπάρκειας και ανι¬ 
κανότητας με τιμές της κρατικής διατίμησης, ύστερα από έγκριση του 

ελεγκτή ιατρού. 

2. Επίσης παρέχει όλα τα εμβόλια (αντιγριπικά, υπατίτιδας κ.λπ.), 
εφόσον κρίνονται απαραίτητα για την πρόληψη και θεραπεία των ασφα¬ 
λισμένων, σε τιμές κρατικής διατίμησης, ύστερα από έγκριση του ελε¬ 
γκτή γιατρού. 

Άρθρο 3 

Πρόσθετη περίθαλψη 

1. Στους δικαιούχους περίθαλψης του Ταμείου χορηγούνται ή αντι¬ 
καθίστανται τα πιο κάτω βοηθητικά - θεραπευτικά μέσα και όργανα: 

α) Ενοικίαση στρώματος ΑΙΙΤΟΜΑ5ΕΥΗ, κατά μήνα 5.000 δρχ. 
β) Αμοιβή διπλωματούχου αδελφής μαίας για εκτέλεση υποδορίων 
ενδομυϊκών ενέσεων κατ’ οίκον, σύμφωνα με το τιμολόγιο του Δημο¬ 
σίου. 

γ) Ορθοπεδικά είδη και προθέσεις (όπως κηλεπίδεσμοι, ζώνες ομφα¬ 
λοκήλης και σπλαχνοπτώσεων, μετεγχειρητικές ζώνες για αποφυγή 
κοιλιοκηλών, ελαστικές περικνημίδες, ελαστικές κάλτσες, περιστραγα- 
λίτιδες, επιγονατίδες, ταινίες, ζώνες εγκυμοσύνης). 

Η δαπάνη, που καταβάλει το Ταμείο για την αγορά των πιο πάνω 
ειδών, είναι σύμφωνη με το τιμολόγιο Κρατικού Εργοστασίου και για τα 
είδη που δεν συμπεριλαμβάνονται σ’ αυτό, η τιμή καθορίζεται με από¬ 
φαση του Δ.Σ. 

δ) Δερματοαντίδρααη ΜΑΝΤΟΤ, πλαστικές σύριγγες μιας χρήσης, 
ταινίες ΤΕ5Τ για εξετάσεις ούρων και αίματος για διαβητικούς, καθε¬ 
τήρες, ουροσυλλέκτες και συσκευές ούρων με τα εξαρτήματά τους, με 
τις τιμές του Κρατικού Τιμολογίου. 

ε) Διορθωτικά γυαλιά (σκελετό και φακούς) ένα ζεύγος για κοντά και 
ένα για μακρυά, κάθε δύο χρόνια. 

Για παιδιά μέχρι 18 ετών οι σκελετοί δύνανται να χορηγούνται κάθε 
χρόνο. 

Σε περίπτωση αλλαγής του βαθμού ορατότητας οι φακοί χορηγού¬ 
νται για όλους τους ασφαλισμένους σε χρονικό διάστημα μικρότερο των 
δύο χρόνων. Το ποσό που καταβάλλει το Ταμείο είναι για μεν τους διορ¬ 
θωτικούς φακούς 4.000 δρχ. για δε το σκελετό 3.000 δρχ. 

στ) Τροχήλατα αμαξίδια και αναπηρικές πολυθρόνες. Το ύψος της 
δαπάνης που καταβάλλει το Ταμείο δεν μπορεί να υπερβεί για μεν την 
αναπηρική πολυθρόνα τις 60.000 δρχ., για δε το τροχήλατο αμαξίδιο 
τις 100.000 δρχ. Αντικατάσταση της μεν αναπηρικής πολυθρόνας επι¬ 
τρέπεται μετά πάροδο τετραετίας από την προηγούμενη αγορά, του δε 
τροχήλατου αμαξιδίου μετά πάροδο δεκαετίας. 

ζ) Περούκες, βάσει τιμολογίου και μέχρι του ποσού των 40.000 δρχ. 
η) Τεχνητό μαστό, βάσει τιμολογίου και μέχρι του ποσού των 
30.000 δρχ. 

θ) Συσκευή οξυγονοθεραπείας. Η δαπάνη ορίζεται στο ποσό των 
100.000 δρχ. 

ι) Ακουστικά βαρυκοΐας, σ’ όλους τους ασφαλισμένους (άμεσοι, συ¬ 
νταξιούχοι και προστατευόμενα μέλη αυτών) βάσει τιμολογίου μέχρι το 
ποσό των 40.000 δρχ. 

Αντικατάσταση επιτρέπεται κάθε πέντε (5) χρόνια, 
ια) Φακοί επαφής σε παθήσεις του κερατοειδούς, που δε διορθώνονται 
με γυαλιά. 

Το Ταμείο καλύπτει δαπάνη, βάσει απόδειξης και μέχρι το ποσό των 
35.000 δρχ. 

ιβ) Θεραπευτικοί φακοί μετεγχειρητικής αφακίας και σκελετοί γυα¬ 
λιών ύστερα από γνωμάτευση ιατρού κρατικού νοσοκομείου ή ιδιωτικής 
κλινικής. 

Το Ταμείο καταβάλλει για μεν την αγορά των θεραπευτικών φακών 
ποσό 8.000 δρχ. το ζεύγος, για δε το σκελετό ποσό 3.000 δρχ. 

ιγ) Ρυθμιζόμενη συσκευή αποσιδήρωσης, σε εξαιρετικές μόνο περι¬ 
πτώσεις, ύστερα από γνωμάτευση ειδικού γιατρού του Κέντρου Μεταγ- 
γίσεως Κρατικού Νοσοκομείου. Το Ταμείο καταβάλλει ποσό ίσο με αυτό 
της απλής συσκευής, προσαυξημένο κατά ποσοστό 20%. 

2. Για τη χορήγηση των παραπάνων παροχών απαιτούνται: για τις 
υπό στοιχεία α μέχρι και ε παροχές γνωμάτευση γιατρού και έγκριση 
του ελεγκτή γιατρού, για τις υπό στοιχεία στ' μέχρι και θ’ παροχές γνω¬ 
μάτευση γιατρού και έγκριση της Υγειονομικής Επιτροπής και για τις 
υπό στοιχεία ι και ια γνωμάτευση ιατρού Κρατικού Νοσοκομείου. 

Άρθρο 4 

Ίδρυμα χρονίως πασχόντων 

1. Το 'ΓΣΑΥ αναλαμβάνει τη δαπάνη περίθαλψης σε Ιδρύματα χρο¬ 
νίως πασχόντων των ασφαλισμένων του στον Κλάδο Ασθένειας, οϊ 


οποίοι πάσχουν από χρόνια και ανίατα νοσήματα, με βάση τη γνωμά¬ 
τευση θεράποντος γιατρού και μετά από έγκριση της Υγειονομικής Επι¬ 
τροπής. 

2. Η ημερήσια δαπάνη δεν μπορεί να υπερβαίνει το ημερήσιο νοσήλιο 
Α’ θέσης Γ ενικών Ιδιωτικών Κλινικών των Νομών Αττικής και Θεσσα¬ 
λονίκης. 

Άρθρο 5 

Οδοντιατρική Περίθαλψη 

1. Το ΤΣΑΥ πέραν της ήδη παρεχόμενης οδοντιατρικής περίθαλψης, 
παρέχει και πλήρη προσθετική περίθαλψη σε όλους τους ασφαλισμένους 
του, σύμφωνα με το Τιμολόγιο του Δημοσίου. 

2. Επίσης παρέχει στους ασφαλισμένους ορθοδοντική περίθαλψη, 
εφόσον κρίνεται αναγκαία για θεραπευτικούς και όχι αισθητικούς λό- 
γους. 

Ειδικά για τα παιδιά, ηλικίας μέχρι 18 ετών, παρέχεται ορθοδοντική 
περίθαλψη και για λόγους αισθητικούς. 

Η δαπάνη για την παροχή της ορθοδοντικής θεραπείας καθορίζεται 
με απόφαση του Δ.Σ. του Ταμείου και δεν μπορεί να υπερβαίνει το ποσό 
των 120.000 δρχ. 

3. Η χρησιμοποίηση χρυσού, πλατίνης ή άλλων πολυτίμων μετάλ¬ 
λων, για κάθε είδος οδοντιατρικής εργασίας, βαρύνει αποκλειστικά τον 
ασφαλισμένο. 

Άρθρο 6 

Η ισχύς του παρόντος Προεδρικού Διατάγματος, αρχίζει από την 
πρώτη του μεθεπόμενου μήνα της δημοσιεύσεώς του στην Εφημερίδα 
της Κυβερνήσεως. 

Στον Υπουργό Υγείας, Πρόνοιας και Κοινωνικών Ασφαλίσεων ανα- 
πκθέτουμε τη δημοσίευση και εκτέλεση του παρόντος διατάγματος. 

Αθήνα, 2 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ & ΚΟΙΝΟΝ. ΑΣΦΑΛΙΣΕΩΝ 

ΓΕΩΡΓΙΟΣ ΜΕΡΙΚΑΣ 
-♦- 

' (5) 
Καθορισμός εργατικού δικαιώματος εξόρυξης και μεταφοράς Ναξίας 

σμύριδας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις (α) του άρθρου 3 παρ. 2 του από 5/17.9.1935 Π.Δ. 
«περί κωδικοποιήσεως των κειμένων διατάξεων περί Ναξίας σμύριδας» 
(ΦΕΚ 408/Α’/1935 αναδ. 429/Α’/1935). 

(β) του άρθρου μόνον του Β.Δ. 594/30 - 8/8.9.1861 «περί τρόπου 
καθορισμού του εργατικού δικαιώματος εξορύξεως και μεταφοράς σμύ¬ 
ριδας» (ΦΕΚ 146/Α’/8.9.1961) και 

(γ) του άρθρου 145 παρ. 2 του ν.δ. 210/1973 «περί μεταλλευτικού 
κώδικος» (ΦΕΚ 277/Α’/5.10.1973) όπως τροποποιήθηκε με το ν. 
857/1978 (ΦΕΚ 239/Α’/30.12.78). 

2. Τις διατάξεις του άρθρου 23 του Ν. 1558/85 και Π.Δ. 574/82 
«Ανακατανομή των αρμοδιοτήτων των Υπουργείων» (ΦΕΚ 104/Α - / 
30.8.1982). 

3. Την 11- 2η/Φ 36.2/οικ. 13787/13.12.1989 Κοινή απόφαση 
του Υπουργού Βιομηχανίας, Ενέργειας και Τεχνολογίας και του Υπουρ¬ 
γού Οικονομικών «Αύξηση του εργατικού δικαιώματος εξόρυξης και 
μεταφοράς σμύριδας». 

4. Την 5/1990 γνωμοδότηση του Συμβουλίου;της Επικράτειας με 
πρόταση του Υπουργού Βιομηχανίας Ενέργειας και Τεχνολογίας, απο¬ 
φασίζουμε: 

Άρθρο μόνο 

Το καταβαλλόμενο στους σμυριδωρύκτες Νάξου εργατικό δικαίωμα 
εξόρυξης και μεταφοράς της σμύριδας ανά παραδιδόμενο στο Δημόσιο 
στατήρα καθορίζεται ως εξής: 

α. Πρώτη ποιότητα από 139,08 δρχ. σε 146,52 δρχ. από 

1.1.1989, σε 147,98 δρχ. από 1.5.89 και σε 161,60 δρχ. από 

1.9.1989. 

β. Δεύτερη ποιότητα από 119,95 δρχ. σε 126,37 δρχ. από 

1.1.1989, σε 127,53 δρχ. από 1.5.1989 και σε 139,26 δρχ. από 

1.9.1989. 

Στον Υπουργό Βιομηχανίας, Ενέργειας και Τεχνολογίας αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 2 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΒΙΟΜΗΧΑΝΙΑΣ. ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ · 

ΠΑΥΛΟΣ ΣΑΚΕΛΛΑΡΙΔΗΣ 
-«- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 69 

( 6 ) 

Ίδρυση Β' λιμενικού Τμήματος στο Λιμεναρχείο Ιερισσού καθορισμός 
της τοπικής και καθ’ ύλην αρμοδιότητας του και κατάργηση του Λι¬ 
μενικού Σταθμού Δάφνης Χαλκιδικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 1 

1. Το άρθρο 13 παρ. 1 του ν. 672/1977 «περί τροποποιήσεως και 
συμπληρώσεως του Ν.Δ. 530/1970 «περί Λιμενοφυλάκων» και ετέρων 
τινών διατάξεων (Α' 235). 

2. Τις διατάξεις των άρθρων 1 παρ. 3, 4 παρ. 1 και 3, και 7 του Ν.Δ. 
2504/1953 «περί συστάσεως Λιμενικών Τμημάτων εν ταις περιφε- 
ρείαις δικαιοδοσίας των Κεντρικών Λιμεναρχείων (Α’ 208). 

3. Την 4129/1/90/30.1.1990 πρόταση του Αρχηγού του Λιμενι¬ 
κού Σώματος «Ίδρυση Β' Λιμενικού Τμήματος στο λιμάνι της Δάφνης 
Χαλκιδικής». 

4. Την 61/1990 γνωμοδότηση του Συμβουλίου της Επικράτειας, 
μετά από πρόταση του Υπουργού Εμπορικής Ναυτιλίας, αποφασί¬ 
ζουμε: 

Άρθρο 1 

Ιδρύεται στην περιφέρεια δικαιοδοσίας του Λιμεναρχείου Ιερισσού Β' 


Τμήμα με έδρα το λιμάνι της Δάφνης Χαλκιδικής και περιφέρεια δικαιο¬ 
δοσίας από άκρας «Γιοβάνιζα» μέχρι άκρας «Άκραθως». 

Άρθρο 2 

1. Η καθ’ ύλην αρμοδιότητα του Λιμενικού Τμήματος, που ιδρύεται 
με το Διάταγμα αυτό περιλαμβάνει: 

α) Όλες τις αρμοδιότητες διοικητικής και δικαστικής αστυνομίας 
που προβλέπονται από τις κείμενες διατάξεις για τον Προϊστάμενο Λι¬ 
μεναρχείου, περιλαμβανομένων και των αρμοδιοτήτων που προβλέπο- 
νται από τα άρθρα 40, 41, 42, 44, 88 και 89 του Ν.Δ.187/1973 
«περί Κώδικος Δημοσίου Ναυτικού Δικαίου» (Α' 267). 

Εξαιρούνται όλες οι διοικητικές πράξεις επιβολής προστίμου, που εκ- 
δίδονται από τον Λιμενάρχη Ιερισσού. 

β) Την τήρηση λεμβολογίων και έκδοση αδειών αλιείας. 

γ) Την έκδοση και ανανέωση ναυτολογίων, την ενέργεια μεταβολών 
σ’ αυτά και τη θεώρησή τους κατά τον απόπλου ή κατάπλου του πλοίου. 

2. Ο Διοικητής του Λιμενικού Τμήματος αλληλογραφεί με τις Αρχές 
του Κράτους και ιδιώτες για θέματα της αρμοδιότητάς του ως Προϊστά¬ 
μενος Λιμεναρχείου. 

3. Από την κατά την προηγούμενη παράγραφο αλληλογραφία εξαι¬ 
ρούνται τα έγγραφα του Διοικητή του Τμήματος, προς άλλες Αρχές ή 
ιδιώτες που αφορούν θέματα γενικής φύσης, η σύνταξη και αποστολή 
των οποίων ενεργείται διά μέσου της κεντρικής Υπηρεσίας τού Λιμεναρ¬ 
χείου Ιερισσού. 

Άρθρο 3 

Από την έναρξη λειτουργίας του ιδρυομένου με το παρόν Διάταγμα 
Λιμενικού Τμήματος παύει η λειτουργία του Λιμενικού Σταθμού στο λι¬ 
μάνι της Δάφνης Χαλκιδικής, ο οποίος και κάταργείται. 

Στον Υπουργό Εμπορικής Ναυτιλίας αναθέτουμε^τη δημοσίευση και 
εκτέλεση του παρόντος, διατάγματος. 

Αθήνα, 7 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΠΑΠΠΑΣ 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα τών ΦΕΚ τηλ.: 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785^ 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 




Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

ΤΟ 

Τεύχος Α' 

Δρχ. 

8.500 


Δρχ. 

425 

β) 

» 

» 

» 

Β’ 

» 

12.500 


» 

625 

Υ) 

» 

» 

» 

Γ' 

» 

5.000 

- 

» 

250 

δ) 

» 

» 

» 

Δ’ 

» 

12.000 


» 

600 

ε) 

» 

» 

» 

Αναπτυξιακών Πράξεων 

» 

9.500 


» 

475 

στ) 

» 

» 

» 

Ν.Π.Δ.Δ. 

» 

5.000 


» 

250 

ζ) 

» 

» 

» 

ΠΑΡΑΡΤΗΜΑ 

» 

3.000 

* 

» 

150 

η) 

» 

» 

» 

Δελτ. Εμη.& Βιομ. Ιδ. 

» 

6.000 


» 

300 

θ) 

» 

» 

» 

Αν. Ειδικού Δικαστηρίου 

» 

1.500 


» 

75 

Ο 

» 

» 

» 

Α.Ε. & Ε.Π.Ε. 

» 

25.000 


» 

1.250 

ια) Για 

όλα τα Τεύχη 

» 

55.000 


» 

2.750 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Πληροφορίες: τηλ, 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















